
asuntolatoiminnan käsikirja
LIITE 3
Asuntolan järjestyssäännöt

Koulutuksen järjestäjä on päättänyt näistä järjestyssäännöistä pp.kk.vvvv ja ne ovat voimassa pp.kk.vvvv alkaen toistaiseksi.

Järjestyssääntöjen valmisteluvaiheessa on kuultu sekä opiskelijakuntaa, että asuntolassa asuvia opiskelijoita ja heidän lähipiiriään.

(tähän voidaan kirjata kuulemistilaisuudet ja niiden päivämäärät)

1 Järjestyssääntöjen tavoitteet 
Tavoitteena on asumis- ja opiskelurauhan sekä turvallisuuden säilyminen asuntolassa.

Koulutuksen järjestäjä tarjoaa opiskelijoilleen mahdollisuuden asua maksuttomasti opintojensa aikana opiskelija-asuntolassa.

Jokainen asukas ja alaikäisen kohdalla myös asukkaan huoltaja(t) ovat asuntolasopimuksen allekirjoittaessaan hyväksyneet asuntolan järjestyssäännöt.

2 Järjestyssääntöjen soveltaminen
Asuntolalla tarkoitetaan asuntolarakennusta piha-alueineen ja seurustelu- sekä sosiaalitiloineen. Nämä säännöt koskevat kaikkia asuntolassa asuvia opiskelijoita.

Järjestyssääntöjä noudatetaan kaikissa asuntola-asumisen tilanteissa ja niihin välittömästi liittyvissä yhteyksissä. Järjestyssäännöt käsittävät siten myös asuntolatoiminnan suunnitelmiin ja ohjelmiin kirjatun opetussuunnitelmaperusteisen toiminnan.

3 Asuntolan henkilökunnan tehtävät ja toimivalta
Asuntolatoiminnasta vastaa koulutuksen järjestäjän nimeämä henkilö. Asuntolan henkilökuntaan kuuluvat asuntolaohjaajat.  Lisäksi toiminnan järjestämiseen osallistuu oppilaitoksen henkilökuntaa ja erillisillä sopimuksilla viikko-ohjelmiin merkittyjä toimijoita.

Henkilökunnan tehtävänä on auttaa ja tukea asukkaita arjen taidoissa ja vapaa-aikaan liittyvissä asioissa, vastata asukkaiden kanssa yhdessä paikan viihtyvyydestä ja vapaa-ajantoiminnasta, valvoa sääntöjen noudattamista sekä tukea asukkaiden opintojen etenemistä tekemällä yhteistyötä oppilaitoksen muun henkilökunnan kanssa. 

[bookmark: _GoBack]Asuntolaohjaajat tekevät huoneiden siisteys- ja kuntotarkastuksen asuntolasopimuksen päättyessä ja asuntolasopimuksessa erikseen sovittujen loma- ja työssäoppimisjaksojen alussa, kun huoneet on tyhjennettävä henkilökohtaisista tavaroista.




4 Asumisoikeus
Asumisoikeuden saaneet opiskelijat ovat tehneet määräaikaisen asuntolasopimuksen heille osoitetussa asunnossa asumisesta. Asumisoikeuden edellytyksenä on, että opiskelija osallistuu säännöllisesti oppilaitoksen opetukseen. 

Asuntolassa saa asua viikonloppuisin ja lomapäivinä ainoastaan asuntolaohjaajan antamalla luvalla pätevästä syystä.

5 Avaimet 
Asuntolan avaimet luovutetaan asukkaalle asuntolasopimusta ja takuumaksua vastaan. 

Avaimen luovuttaminen toiselle henkilölle on kielletty. 

Jos avain katoaa, asukas on velvollinen kustantamaan uuden avaimen teettämisen ja mahdollisen sarjoittamisen kustannukset. 

6 Vierailijat
Vierailuaika asunnoissa päättyy klo __:__. Yövieraita ei asuntolassa sallita. 

7 Lemmikkieläimet
a) Asuntola ei ole tarkoitettu lemmikkieläimille.
b) Lemmikkieläimiä voi pitää vain erikseen määritellyissä asunnoissa ja huoneissa.

8 Asumis- ja opiskelurauha
Asuntolassa käyttäydytään asiallisesti kaikkia kohtaan ja toisten asukkaiden huomioon
ottaminen on jokaisen velvollisuus.

Asuntolan kaikissa tiloissa tulee välttää melua ja muuta häiriöitä aiheuttavaa toimintaa, jotta asumis- ja opiskelurauha säilyy.

Asuntolan hiljaisuus alkaa klo __:__ ja päättyy klo __:__.

Kaikista asuntolassa tapahtuneista häiriöistä ja epäkohdista ilmoitetaan heti asuntolaohjaajalle tai oppilaitoksen muulle henkilökunnalle

9 Yleinen siisteys
Asuntolan ja sen ympäristön siisteydestä huolehtiminen kuuluu kaikille asukkaille.
Asukkaat ja asuntolaohjaaja/t sopivat siivouskäytänteistä lukuvuoden alussa yhdessä. 

Jos asukas laiminlyö siivouksen, asunto siivotaan oppilaitoksen toimeksiannosta ja siivouksen maksaa asuntolan asukas tai solun asukkaat yhteisvastuullisesti.

Tahallinen sotkeminen sekä tilojen ja kaluston rikkominen johtaa kurinpitotoimiin ja korvausvelvollisuuteen. 

10 Opiskelija-asuntolan omaisuudesta huolehtiminen
Asuntolan omaisuutta tulee käsitellä huolella. Omaisuuden vahingoittumisesta tai
katoamisesta on ilmoitettava välittömästi asuntolaohjaajalle.

Tahallinen omaisuuden vahingoittaminen tai hukkaaminen johtaa kurinpitotoimiin.

Oppilaitoksella ei ole vakuutusta vastaamaan asukkaiden henkilökohtaisesta omaisuudesta. 


11 Tupakkatuotteiden ja päihteiden käyttö
Oppilaitos on savuton. 

Tupakointi, mukaan lukien sähkötupakan ja nuuskan käyttö, on kielletty asuntolan järjestyssääntöjen soveltamisalueella.

Päihteiden (esim. lääkkeiden väärinkäyttö, alkoholi, huumeet) hallussapito, myynti, käyttäminen asuntolassa on kielletty. 

12 Palo- ja räjähdysvaaralliset aineet sekä aseet 
Yleisen turvallisuuden säilymiseksi asuntolan huoneisiin ei saa tuoda eikä säilyttää ilotulitteita, räjähteitä eikä ampuma-, terä- ym. aseita. Ampumaaurheiluharrastukseen tai metsästykseen liittyvien välineiden ja välineiden perustellusta säilyttämisestä tulee sopia erikseen. Aseet ja tarvikkeet tulee säilyttää ampuma-aseista säädetyn lain määräysten ja asetusten edellyttämällä tavalla.

13 Turvallisuus
Kaikki noudattavat annettuja palo- ja turvallisuusohjeita

Asuntolan piha-aluetta ja kaikille yhteistä sisäänkäyntiä valvotaan tallentavalla kameravalvonnalla turvallisuuden lisäämiseksi. 

Asuntolan alueella tapahtuvassa liikenteessä on noudatettava erityistä varovaisuutta sekä liikenne-opasteita. 

Ajoneuvot pysäköidään niille varatuille paikoille. 

14 Fiilistä Asumiseen – arjen taitojen kurssi

Asuntolassa järjestetään arjen taitojen kurssi uusille asukkaille. Kurssi sisältyy asuntolassa asuvien HOPS:aan.

15 Vapaa-aika
Asuntolassa järjestetään vapaa-ajantoimintaa sekä oppilaitoksen tiloissa että sen ulkopuolella. 

Asuntolaohjaajat tiedottavat toiminnasta asukkaille. 

Jokainen asukas on oman vakuutusturvansa piirissä kaikissa asumiseen ja vapaa-aikaan liittyvissä tilanteissa. 

Asuntolan vapaa-ajantoimintaan osallistuminen edellyttää voimassa olevaa vapaa-ajan tapaturmavakuutusta. 

16 Rikkomukset ja seuraamukset 
Kurinpitotoimien tavoitteena on varmistaa opiskelijalle turvallinen ja terveellinen opiskelu- ja asumisympäristö sekä turvata opiskeluyhteisön hyvinvointi ja viihtyvyys. Lisäksi tavoitteena on tukea opiskelijan fyysistä ja psyykkistä turvallisuutta ja säilyttää opiskeluyhteisön toimintakyky hyvinvointia uhkaavissa tilanteissa. 

Järjestyssääntöjen rikkomisesta seuraa kirjallinen varoitus tai määräaikainen erottaminen asuntolasta. 

Ennen kirjallisen varoituksen antamista tai määräaikaista erottamista järjestetään kuulemistilaisuus, johon kutsutaan opiskelija ja alle 18-vuotiaan ollessa kyseessä myös huoltaja. Kutsu lähetetään postitse vähintään viikko ennen tilaisuutta. Kutsu lähetetään erikseen opiskelijalle ja alle 18-vuotiaan opiskelijan huoltajalle. 

Kutsussa on lyhyt kuvaus kuulemisen kohteena olevasta asiasta, päätösesitys ja liitteenä selvitys kirjatuista toimenpiteistä. 

Kuulemistilaisuudessa on mukana vähintään kolmijäseninen moniammatillinen ryhmä (mukana asuntolatoiminnasta vastaava henkilö), opiskelija ja alle 18-vuotiaan opiskelijan huoltaja. Kuulemistilaisuudesta tehdään muistio. 

Päätös tehdään kuulemistilaisuuden jälkeen. Tarvittaessa tehdään ehdotus kurinpitorangaistuksesta, joka voi olla koulutuksen järjestäjän nimeämän henkilön antama kirjallinen varoitus tai määräaikainen erottaminen asuntolasta. Määräaikaisen erottamisen päättää koulutuksen järjestäjän nimeämä moniammatillinen ryhmä. 

Päätös lähetetään postitse opiskelijalle ja alle 18-vuotiaan opiskelijan huoltajalle.

Edellä mainitut toimenpiteet ovat kurinpitorangaistuksia. Valitus päätöksestä, joka koskee opiskelijalle annettavaa kirjallista varoitusta, määräaikaista erottamista, asuntolasta erottamista tai opiskelusta pidättämistä, tulee tehdä 14 päivän kuluessa päätöksen tiedoksisaannista hallinto-oikeuteen (HL586/1996). Rangaistus voidaan laitta toteen välittömästi tehdystä valituksesta huolimatta, jolle hallinto-oikeus toisin päätä. 

Alaikäisten opiskelijoiden kohdalla asuntolaohjaajat ovat velvollisia tekemään lastensuojeluilmoituksen lain velvoittamissa tapauksissa.
 

17 Ilmoitusvelvollisuus asumisessa tapahtuvista muutoksista
Väliaikaiset poissaolot (esim. työssäoppimisjaksot ja opintojen määräaikaiset keskeyttämiset) ilmoitetaan ajoissa asuntolaohjaajalle. 

Turvallisuussyistä asuntolaohjaajalle ilmoitetaan myös poissaolosta yön yli.

Asuntola tyhjennetään henkilökohtaisista tavaroista kesäloman ajaksi sekä pyydettäessä myös muina loma-aikoina.

18 Asumiseen liittyvät ohjeet 
Asuntolan järjestyssäännöt hyväksytään koulutuksen järjestäjän nimeämässä työryhmässä. 

Asuntolassa on asumiskäytäntöihin liittyviä toimintaohjeita, jotka käydään läpi ja tehdään yhdessä asukkaiden kanssa asuntolaan muutettaessa.

